Hoffsjef

Hoffsjef er øverste administrative leder for et kongelig hoff. 

I Tyskland var dette et embete som var tillagt adelen, og ble titulert Hofmarschall (hoffmarskalk). I Sverige brukes fortsatt titlene Riksmarskalksämbete og Hovmarskalksämbete.«Kungl. Hovstaternas organisation» , Kungl. Hovstaterna. I Luxembourg benyttes tittelen Maréchal de la Cour. I Danmark er Hofmarskallen leder for Kongens hofstat og derved hoffets sjef og administrator.«Hofstaterne» , Kongehuset.dk.

I Norge ble tittelen hoffsjef innført i 1866. Hoffsjefen er i Norge øverste administrative leder ved Det kongelige hoff og står ansvarlig for virksomheten overfor kongen.«Hoffets organisering», Kongehuset.no. Hoffsjefen har det øverste ansvar for personalspørsmål, hoffets organisering og virksomhet, og har seremonielle og protokollære oppgaver. Hoffsjefen er medlem av ordensrådet i St. Olavs Orden, der hen er skattmester. I Den Kongelige Norske Fortjenstorden er hoffsjefen ordenskansler. Hoffmarskalken er i Norge underordnet hoffsjefen og fungerer som økonomi- og administrasjonssjef ved hoffet.«Hoffmarskalatet», Kongehuset.no.

 Liste over norske hoffsjefer 
 1890-1904: Theodor Christian Brun Frølich
 1904–1925: Fritz Rustad
 1926–1931: Jacob Roll Knagenhjelm
 1931–1945: Peder Anker Wedel-Jarlsberg
 1945–1954: Peter Frederik Broch
 1955–1966: Ingvald Smith-Kielland
 1966–1985: Odd Grønvold
 1985–1991: Ingvald M. Smith-Kielland
 1991–1993: Kaare Langlete
 1993–1996: Sivert Farstad
 1996–2004: Lars Petter Forberg
 2004–2009: Rolf Trolle Andersen
 2009–2015: Åge Bernhard Grutle
 2015–2022: Gry Mølleskog
 2022–: Olav Heian-Engdal

 Se også 
 Royal Household

 Referanser 

 Eksterne lenker 


Kategori:Monarki
Kategori:Lederyrker